Търси се разработчик на регистър на домейн на кирилица ".бг" - Новини за компютри, смартфони, технологии и наука
10/07/2015 by Mobile News
Министерство на транспорта, информационните технологии и съобщенията (МТИТС) вече приема предложенията на кандидатите за създаване и администриране на регистър на домейн от високо ниво на кирилица „.бг“.
Срокът за изготвянето и предоставянето на предложенията на кандидатите за Регистър на домейна от високо ниво „.бг“ е 90 календарни дни от датата (1 юли) на публикуване на поканата за участие на официалния сайт на МТИТС.
Кандидатът, чието предложение в най-голяма степен отговаря на принципите и изискванията, заложени в документите и бъде оценено най-високо, ще получи подкрепата на правителството и интернет общността.
Следващата стъпка от процеса на определяне на Регистър на домейн от високо ниво „.бг“ е кандидатстване пред международната Интернет организация за имена и адреси ICANN. Предложението на България за име на домейн на кирилица „.бг“ получи одобрение от ICANN през октомври 2014 година.
Тагове / Tagged домейн, кирилица, разработчик, регистър